Valga, Estonija
<s>Valga (njemački: Walk) je grad  od 11,792 stanovnika na jugu Estonije, ona je i administrativni centar Okruga Valga.</s>

<s>Geografske karakteristike</s>

<s>Valga se prostire na estonsko-latvijskoj granici duž rijeke rijeke Pedeli, udaljena 75 km jugozapadno od Tartua.</s><s>S druge strane granice prostire se latvijski grad - Valka.</s>

<s>Sve do teritorijalnog razgraničenja između Estonije i Latvije 1920. današnja Valga i Valka u Latviji bili su jedinstveni grad - Walk.</s><s>Nakon što su obje zemlje pristupile Šengenskom sporazumu od 1. januara 2009. granica je uklonjena i stanovnici se ponovno mogu slobodno kretati u oba grada.</s>

<s>Historija</s>

<s>Mjesto je prvi put dokumentirano 1286. u riškom popisu livonijskih domena pod njemačkim imenom Walk.</s><s>Iako nije bio utvrđen Walk je bio mjesto u kom je do 1500. održano 36 livonijskih skupština.</s>

<s>Walk je status grada dobio 11. juna 1584. od kralja Stefana Batorya, jer je od kraja 16. do početka 17. vijeka bio dio Poljsko-Litvanske Unije.</s>

<s>Walk je bio jako opustošen za Velikog sjevernog rata, pa je kao mještašce od svega 400 stanovnika pripao Ruskom Carstvu, nakon tog su bile potrebne dekade da se oporavi.</s>

<s>Nakon reforme državne uprave koju je 1783. provela ruska carica Katarina Velika po tadašnjim baltičkim gubernijama - stvoreno je Vicekraljevstvo Riga u kom su glavnu riječ dobili njemački magnati.</s>

<s>Walk je postao administrativni centar Kreisa (okruga) Walk, koji se sastojao od jedanaest parohija, od kojih se devet nalazilo na današnjem latvijskom teritoriju.</s><s>U periodu 1783.-1786. podignute su zgrade državne uprave i velika crkva sv. Ivana.</s>

<s>Rast grada ubrzao se kad je Walk 1889. postao važno raskršće željezničkih pruga prema Rigi, Tartuu i Pskovsku, a nakon 1896. i prema Alūksni.</s><s>Krajem 19. i početkom 20. vijeka Walk  je bio grad koji je najbrže rastao u Estoniji, broj njegovih stanovnika se od 4200 -1881. povećao na 20 000 krajem Prvog svjetskog rata.</s>

<s>Prvi estonski gradonačelnik u historiji izabran je u Walku 1902., to je bio Johannes Märtson kom je mandat potrajao do 1917.</s>

<s>Između 20. septembra 1917. - 22. februara 1918. i ponovno od 18. januara 1918. do 1. februara 1919. grad je okupirala Crvena armija, u to vrijeme u njemu se nalazila i latvijska sovjetska vlada.</s><s>Valgu su Estonci oslobodili 1. januara 1919. nakon pobjede u Pajskoj bitci.</s>

<s>Nakon Prvog svjetskog rata i proglašenja nezavisnosti Estonije i latvije granica je ostala nedefinirana sve do 1920.</s><s>Međunarodna komisija na čelu sa britanskim komesarom za Baltik Stephenom Tallentsom definirala je granicu i od tad je grad podjeljen.</s><s>Nakon osnivanja Okruga Valka 6. septembra 1920. estonska Valka postala je njegov administrativni centar.</s><s>Gotovo istovremeno to je postala i latvijska Valka.</s>

<s>Za Drugog svjetskog rata period 8. jul 1941. -  13. septembar 1944. bio je doba njemačke okupacije.</s><s>Centar grada i dio uz željezničku stanicu teško su oštećeni u borbama za između jedinica Crvene armije i Wehrmachta u septembru 1944.</s>

<s>U periodu sovjetske vladavine 1944. -1990.</s><s>Valga-Valka postala je snažan industrijski centar i velika vojna baza Sovjetske vojske.</s><s>Iako granica nije postojala i grad je funcionirao ekonomski kao jedan organizam stanovnici su živjeli u dvije sovjetske republike Estonskoj i Latvijskoj Sovjetskoj Socijalističkoj Republici u kojima su svaki na svojoj strani bio od 1950. do 1990. administrativni centar vlastitog rajona.</s>

<s>Nakon proglašenja nezavisnosti 1991. granica je ponovno uvedena, a ukinuta je 2009.</s>

<s>Privreda</s>

<s>U Valgi je 2009. bilo registrirano 378 poduzeća, od tog se 109 bavilo trgovinom, 50 građevinarstvom, 37 proizvodnjom i 31 transportom i logistikom.</s><s>Veća proizvodna poduzeća su; AS Valga Gomab Mööbel (namještaj), Atria Eesti AS (prehrana).</s><s>Aclima Baltic AS i AS Sangar Valga Vabrik (odjeća), OÜ Moon obuća i Valga Ferrum i Moodul (metalurgija).</s>

<s>Pobratimski gradovi</s>

<s>Valga ima ugovore o prijateljstvu sa sljedećim gradovima;</s>

<s>Izvori</s>

<s>Vanjske veze</s>

<s>Valga Vald (službene stranice)</s>

<s>Gradovi u Estoniji</s>

